**Meјоза**

Мејоза је деоба у којој настају полне ћелије. Полне ћелије служе за размножавање и имају дупло мањи број хромозома него телесне ћелије. Зато и настају посебном деобом која се зове мејоза.

Мејоза се састоји из две деобе:

1. Редукциона деоба
2. Мејотичка митоза

Редикциона деоба је добила назив по томе што се у њој број хромозома смањује, редукује на пола. То се остварује формирањем структуре која се зове бивалент. Бивалент се састоји из хомологих хромозома. Хомологи хромозоми су исте величине, истог изгледа и садрже исте гене. Један се добија од мајке, а други од оца.

Редукциона деоба

Редукциона деоба се састоји из 4 фазе:

* Профаза 1
* Метафаза 1
* Анафаза 1
* Телофаза 1

У профази 1 се губи једров омотач. Формира се деобно вретено. Хроматин се спирализује у хромозоме. Хомологи хромозоми се проналазе и формирају биваленте. Биваленти се каче за нити деобног вретена и налазе се свуда по ћелији.

У метафази 1 се биваленти налазе по средини ћелије.

У анафази 1 се хомологи хромозоми раздвајају и један иде на један, а други на други пол ћелије.

У телофази 1 се хромозоми налазе на половима ћелије. Губи се деобно вретено и око сваке групе хромозома се формира једров омотач. Хромозоми у телофази 1 имају по 2 молекула ДНК. Зато након редукционе деобе следи мејотичка митоза како би се раздвојили молекули ДНК.

Мејотичка митоза има 4 фазе:

* Профаза 2
* Метафаза 2
* Анафаза 2
* Телофаза 2

Након телофазе 1 ћелије одмах улазе у профазу 2. Једров омотач се губи и појављује се деобно вретено. Хромозоми се каче за нити деобног вретена и налазе се свуда по ћелији.

У метафази 2 се хромозоми налазе по средини ћелије. Крајем метафазе 2 се хромозоми деле у нивоу центромера и једна половина иде на један, а друга половина на други пол ћелије.

У анафази 2 хромозоми путују ка половима ћелије. Хромозоми у анафази 2 имаји по један молекул ДНК.

У телофази 2 се хромозоми налазе на половима ћелије. Губи се деобно вретено и појављује једров омотач.

Као резултат мејозе од једне ћелије која улази у мејозу добијају се 4 полне ћелије са дупло мањим бројем хромозома.